
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3433 

31 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναπροσαρμογή αντιτίμων για χορήγηση αντιγρά¬ 
φων κτηματολογικού υλικού και συναφών διοικη¬ 
τικών εγγράφων του τομέα της Δημόσιας Περι¬ 
ουσίας του Υπουργείου Οικονομικών. 1 

Καθορισμός της ημερομηνίας μέχρι την οποία είναι 
επιτρεπτή η υποβολή εκπρόθεσμων δηλώσεων και 
κατάθεσης αιτήσεων διόρθωσης προδήλου σφάλ¬ 
ματος για τις υπό κτηματογράφηση περιοχές α) 
του Δήμου Γαλατσίου της Περιφερειακής Ενότη¬ 
τας Κεντρικού Τομέα Αθηνών β) του Δήμου Ν. Ιω¬ 
νίας της Περιφερειακής Ενότητας Βορείου Τομέα 
Αθηνών και γ) του Δήμου Ηρακλείου της Περιφε¬ 
ρειακής Ενότητας Βορείου Τ ομέα Αθηνών. 2 

Κοινή Πράξη της Αρχής Προστασίας Δεδομένων 
Προσωπικού Χαρακτήρα (Α.Π.Δ.Π.Χ.) και της Αρχής 
Διασφάλισης του Απορρήτου των Επικοινωνιών 
(Α.Δ.Α.Ε.) ως προς τις υποχρεώσεις των παροχών 
για την προστασία και ασφάλεια των δεδομέ¬ 
νων σύμφωνα με τις διατάξεις του άρθρου 7 του 
ν. 3917/2011, όπως ισχύει («Διατήρηση δεδομένων 
που παράγονται ή υποβάλλονται σε επεξεργα¬ 
σία σε συνάρτηση με την παροχή διαθέσιμων 
στο κοινό υπηρεσιών ηλεκτρονικών επικοινωνι¬ 
ών ή δημόσιων δικτύων επικοινωνιών, χρήση συ¬ 
στημάτων επιτήρησης με τη λήψη ή καταγραφή 
ήχου ή εικόνας σε δημόσιους χώρους και συνα¬ 


φείς διατάξεις», ΦΕΚ Α'22). 3 

Κατανομή θέσεων μελών ΔΕΠ στην Ανωτάτη Σχολή 

Καλών Τεχνών. 4 

Τροποποίηση της Πράξης ΣΝΠ 87/28.2.2013 σχετι¬ 
κά με συμπληρωματικά προσωρινά μέτρα όσον 
αφορά τις πράξεις κύριας αναχρηματοδότησης 
του Ευρωσυστήματος και την καταλληλότητα των 
ασφαλειών. 5 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων σε αποφάσεις του Υπουρ¬ 
γείου Οικονομικών. 6 


ΑΠΟΦΑΣΕΙ Σ 

Αριθ. πολ. 1261/5671 (1) 

Αναπροσαρμογή αντιτίμων για χορήγηση αντιγράφων 
κτηματολογικού υλικού και συναφών διοικητικών εγ¬ 
γράφων του τομέα της Δημόσιας Περιουσίας του 
Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 5, παρ. 2, του Ν.2386/1996 
(ΦΕΚ 43/Α/1996) «Ρυθμίσεις θεμάτων εθνικών κληρο¬ 
δοτημάτων, δημοσίων και ανταλλάξιμων κτημάτων και 
άλλες διατάξεις». 

2) Τις διατάξεις του άρθρου 2, παρ.13, του Ν.3986/2011, 
περί σύστασης του Ταμείου Αξιοποίησης Ιδιωτικής Πε¬ 
ριουσίας του Δημοσίου (ΤΑΙΠΕΔ). 

3) Τις διατάξεις του άρθρου 11, παρ. 2, του Ν.973/1979, περί 
σύστασης της Κτηματικής Εταιρείας του Δημοσίου (ΚΕΔ). 

4) Την Δ6Α 1162069 ΕΞ2011/28-11-11 κοινή υπουργική 
απόφαση (ΦΕΚ 2779/ Β/2011), περί συγχώνευσης της 
ΚΕΔ Α.Ε. και της ΕΤΑ Α.Ε., με απορρόφηση της πρώτης 
από τη δεύτερη. 

5) Τις διατάξεις του άρθρου 20 του Ν.3965/2011 (ΦΕΚ 
113/Α/2011) περί σύστασης Γ ενικής Γ ραμματείας Δημό¬ 
σιας Περιουσίας και άλλες διατάξεις 

6) Τις διατάξεις του Π.Δ.90/2012 (ΦΕΚ 144/Α/2012) «περί 
διορισμού Υπουργού και Υφυπουργών». 

7) Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Αναπροσαρμόζουμε τα ποσά που εισπράττονται 
από τις Κεντρικές Υπηρεσίες της Γενικής Διεύθυνσης 
Δημόσιας Περιουσίας και Εθνικών Κληροδοτημάτων 
και τις Κτηματικές Υπηρεσίες του Υπουργείου Οικονο¬ 
μικών για την χορήγηση αντιγράφων παραχωρητηρίων 
του Υπουργείου Οικονομικών, σχετικών διαγραμμάτων 
και αποφάσεων, διαγραμμάτων αιγιαλού και παραλίας, 
σχετικών αποφάσεων των επιτροπών καθορισμού, όπως 
επίσης και αποφάσεων Νομαρχών, Περιφερειαρχών κα¬ 
θώς και Γραμματέων Αποκεντρωμένης Διοίκησης και 
αντίγραφα κτηματολογικού υλικού, ως εξής: 

- Κτηματολογικό διάγραμμα απαλλοτρίωσης (ολόκλη¬ 
ρο ή απόσπασμα) 

Το αντίτιμο ορίζεται στα 10 € εφόσον πρόκειται για 
διάγραμμα διαστάσεων έως και το μέγεθος Α3 (42,0 
εκατοστά χ 29,7 εκατοστά). Για μέγεθος μεγαλύτερο 
του Α3 μέχρι και το εμβαδόν ενός τετραγωνικού μέτρου, 
στα 20 €. Γ ια κάθε επιπλέον τετραγωνικό μέτρο πέραν 
του ενός, στα 10 €. Σε αυτήν την τελευταία περίπτωση, 
για υποδιαιρέσεις του τετραγωνικού μέτρου, το αντίτι¬ 
μο υπολογίζεται αναλογικά. Σε περίπτωση χορήγησης 
έγχρωμου αντιγράφου θα υπάρχει προσαύξηση 15% επί 
των ανωτέρω ποσών. 

- Κτηματολογικός πίνακας απαλλοτρίωσης (απόσπα¬ 
σμα ή ολόκληρος) 

2 € ανά σελίδα (μεγέθους Α4). 

- Διάγραμμα χάραξης αιγιαλού 

Το αντίτιμο ορίζεται στα 10 € εφόσον πρόκειται για 
διάγραμμα διαστάσεων έως και το μέγεθος Α3 (42,0 εκ 
χ 29,7 εκ). Γ ια μέγεθος μεγαλύτερο του Α3 μέχρι και το 
εμβαδόν ενός τετραγωνικού μέτρου, στα 20€. Γ ια κάθε 
επιπλέον τετραγωνικό μέτρο πέραν του ενός, στα 10€. Σε 
αυτήν την τελευταία περίπτωση, για υποδιαιρέσεις του 
τετραγωνικού μέτρου, το αντίτιμο υπολογίζεται αναλο¬ 
γικά. Σε περίπτωση χορήγησης έγχρωμου αντιγράφου 
θα υπάρχει προσαύξηση 15% επί των ανωτέρω ποσών. 

Αποσπάσματα των υπόψη διαγραμμάτων δεν χορη¬ 
γούνται. 

- Μεταγραπτέες Πράξεις 

Παραχωρητήρια, αποφάσεις κήρυξης ή ανάκλησης 
απαλλοτριώσεων, τίτλοι κυριότητας κ.λπ., 2 € ανά σε¬ 
λίδα. 

- Καταστάσεις πληρωμής και λοιπά έγγραφα (αιτήσεις, 
αλληλογραφία κλπ.). 

2 € ανά σελίδα. 

- Τοπογραφικό διάγραμμα Δημοσίων ή Ανταλλάξιμων 
Κτημάτων (ολόκληρο ή απόσπασμα). 

Το αντίτιμο ορίζεται στα 10 € εφόσον πρόκειται για 
διάγραμμα διαστάσεων έως και το μέγεθος Α3 (42,0 εκ 
χ 29,7εκ Γ ια μέγεθος μεγαλύτερο του Α3 μέχρι και το 
εμβαδόν ενός τετραγωνικού μέτρου, στα 20 €. Γ ια κάθε 
επιπλέον τετραγωνικό μέτρο πέραν του ενός, στα 10€. 
Σε αυτήν την τελευταία περίπτωση, για υποδιαιρέσεις 
του τετραγωνικού μέτρου, το αντίτιμο υπολογίζεται 
αναλογικά. Σε περίπτωση χορήγησης έγχρωμου αντι¬ 
γράφου θα υπάρχει προσαύξηση 15% επί των ανωτέρω 
ποσών. 

Γ ια κάθε επιπλέον αντίγραφο των ανωτέρω περιπτώ¬ 
σεων, εισπράττονται τα πιο πάνω ποσά μειωμένα κατά 
50%. 

Οι Οργανισμοί Τοπικής Αυτοδιοίκησης (ΟΤΑ) Α' και Β' 
βαθμού και τα Νομικά Πρόσωπα Δημοσίου ή Ιδιωτικού 
Δικαίου, καταβάλλουν το μισό των πιο πάνω αναγρα¬ 
φόμενων ποσών. 

Προκειμένου να χορηγηθούν τα εν λόγω στοιχεία, ο 
ενδιαφερόμενος προσκομίζει στη Δ.Ο.Υ. σημείωμα της 
αρμόδιας για τη χορήγηση αυτών των στοιχείων Υπη¬ 
ρεσίας στο οποίο αναγράφεται το ακριβές ποσόν που 
πρέπει να καταβληθεί στον ΚΑΕ 2419 με κατονομασία 
«Εσοδα από πώληση, εκποίηση κ.λπ. διαφόρων αγαθών». 

Με την υποβολή του σχετικού αντιγράφου αποδει¬ 
κτικού είσπραξης χορηγούνται στον ενδιαφερόμενο τα 
αιτούμενα στοιχεία, επικυρωμένα. 

Στις Υπηρεσίες των Υπουργείων και των Γενικών 
Γραμματειών Αποκεντρωμένης Διοίκησης, τα εν λόγω 
στοιχεία χορηγούνται χωρίς αντίτιμο. 


Επίσης, τα εν λόγω στοιχεία θα παρέχονται ατελώς 
από τις αρμόδιες Υπηρεσίες του Υπουργείου Οικονο¬ 
μικών στο ΤΑΙΠΕΔ Α.Ε. και στην ΕΤΑΔ Α.Ε. Τυχόν φυσι¬ 
κά πρόσωπα που προσέρχονται ως τεχνικοί ή νομικοί 
σύμβουλοι των ως άνω εταιρειών και αιτούνται ενώπιον 
των Κτηματικών Υπηρεσιών την χορήγηση στοιχείων 
δημοσίων κτημάτων, υποχρεούνται να υποβάλλουν τη 
σχετική αίτηση επ’ ονόματι του ΤΑΙΠΕΔ Α.Ε. ή της ΕΤΑΔ 
Α.Ε., επισυνάπτοντας έγγραφο από το οποίο θα προ¬ 
κύπτει η νομιμοποίηση τους σε ατομικό επίπεδο, ότι 
δηλαδή ενεργούν ως εξουσιοδοτημένοι εκπρόσωποι των 
εν λόγω εταιρειών για την υποβολή της αίτησης και την 
παραλαβή των συγκεκριμένων κάθε φορά στοιχείων. 

2. Η παρούσα εκδίδεται σε αντικατάσταση της ΠΟΑ 
1059/1641/27-3-13 (ΦΕΚ 770/Β'2013) απόφασης του Υπουρ¬ 
γού Οικονομικών, η οποία παύει να ισχύει από τη δημοσί¬ 
ευση της παρούσας στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθ. 69830 (2) 

Καθορισμός της ημερομηνίας μέχρι την οποία είναι επι¬ 
τρεπτή η υποβολή εκπρόθεσμων δηλώσεων και κα¬ 
τάθεσης αιτήσεων διόρθωσης προδήλου σφάλματος 
για τις υπό κτηματογράφηση περιοχές α) του Δήμου 
Γαλατσίου της Περιφερειακής Ενότητας Κεντρικού 
Τομέα Αθηνών β) του Δήμου Ν. Ιωνίας της Περιφε¬ 
ρειακής Ενότητας Βορείου Τομέα Αθηνών και γ) του 
Δήμου Ηρακλείου της Περιφερειακής Ενότητας Βο¬ 
ρείου Τομέα Αθηνών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις των άρθρων 2 (παρ. 8.β) και 6 (παρ. 5) 
του ν. 2308/1995 «Κτηματογράφηση για τη δημιουργία 
Εθνικού Κτηματολογίου. Διαδικασία έως τις πρώτες εγ¬ 
γραφές στα Κτηματολογικά Βιβλία και άλλες διατάξεις» 
(Α' 114), όπως ισχύει. 

2. Τις διατάξεις των άρθρων 1 (παρ. 1 και 11) και 13 
(παρ. 2) του ν. 4164/2013 «Συμπλήρωση των διατάξεων 
περί Εθνικού Κτηματολογίου και άλλες ρυθμίσεις» (Α' 
156), όπως ισχύει. 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

4. Τ ις διατάξεις του άρθρου 2 (παρ. 3 και 4) της υπ’ 
αριθμ. 12123/25-2-2013 απόφασης του Υπουργού και του 
Αναπληρωτή Υπουργού Περιβάλλοντος Ενέργειας και 
Κλιματικής Αλλαγής «Εξουσιοδότηση υπογραφής «Με 
εντολή Υπουργού» του Υπουργού και «Με εντολή Ανα¬ 
πληρωτή Υπουργού» του Αναπληρωτή Υπουργού Περι¬ 
βάλλοντος Ενέργειας και Κλιματικής Αλλαγής στους 
Γενικούς και Ειδικούς Γραμματείς καθώς και στους 
Προϊσταμένους των Γ ενικών Διευθύνσεων, Διευθύνσε¬ 
ων, Τμημάτων, Αυτοτελών Γραφείων και Ειδικών Υπη- 

ρεσιών του Υπουργείου Περιβάλλοντος Ενέργειας και 
Κλιματικής Αλλαγής» (Β' 499), όπως αυτό προστέθηκε 
με το άρθρο 2 της υπ’ αριθμ. 62309/12-11-2013 όμοιας 
απόφασης (Β' 2937) και ισχύει. 

5. Το υπ’ αριθμ. 575/θέμα 5° /10-12-2013 Απόσπασμα 
Πρακτικού του Διοικητικού Συμβουλίου της ΕΚΧΑ Α.Ε. 

6. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Καθορίζεται η 29η Δεκεμβρίου 2014 ως ημερομηνία 
μέχρι την οποία είναι επιτρεπτή η υποβολή εκπρόθε¬ 
σμων δηλώσεων, κατά τα οριζόμενα στο άρθρο 2 παρ. 
8 του ν. 2308/1995, όπως ισχύει μετά την τροποποίηση 
του με τον ν. 4164/2013, καθώς και ως ημερομηνία μετά 
την παρέλευση της οποίας δεν επιτρέπεται η κατά¬ 
θεση αίτησης διόρθωσης προδήλου σφάλματος κατά 
τα οριζόμενα στα άρθρα 2 παρ. 8 και 6 παρ. 5 του ν. 
2308/1995 μετά την τροποποίηση του με τον ν. 4164/2013, 
όπως ισχύει, στις υπό κτηματογράφηση περιοχές α) 
του Δήμου Γαλατσίου της Περιφερειακής Ενότητας 
Κεντρικού Τομέα Αθηνών β) του Δήμου Ν. Ιωνίας της 
Περιφερειακής Ενότητας Βορείου Τομέα Αθηνών και 
γ) του Δήμου Ηρακλείου της Περιφερειακής Ενότητας 
Βορείου Τομέα Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2013 

Με εντολή Υπουργού, 

Ο Γ ενικός Γ ραμματέας Χωροταξίας και 
Αστικού Περιβάλλοντος 
ΣΩΚΡΑΤΗΣ ΑΛΕΞΙΑΔΗΣ 

-♦- 

Αριθμός πράξης 01/2013 (3) 

Κοινή Πράξη της Αρχής Προστασίας Δεδομένων Προ¬ 
σωπικού Χαρακτήρα (Α.Π.Δ.Π.Χ.) και της Αρχής Δια¬ 
σφάλισης του Απορρήτου των Επικοινωνιών (Α.Δ.Α.Ε.) 
ως προς τις υποχρεώσεις των παροχών για την προ¬ 
στασία και ασφάλεια των δεδομένων σύμφωνα με τις 
διατάξεις του άρθρου 7 του ν. 3917/2011, όπως ισχύει 
(«Διατήρηση δεδομένων που παράγονται ή υποβάλ¬ 
λονται σε επεξεργασία σε συνάρτηση με την παροχή 
διαθέσιμων στο κοινό υπηρεσιών ηλεκτρονικών επι¬ 
κοινωνιών ή δημόσιων δικτύων επικοινωνιών, χρήση 
συστημάτων επιτήρησης με τη λήψη ή καταγραφή 
ήχου ή εικόνας σε δημόσιους χώρους και συναφείς 
διατάξεις», ΦΕΚ Α'22). 

Η ΑΡΧΗ ΠΡΟΣΤΑΣΙΑΣ ΔΕΔΟΜΕΝΩΝ 
ΠΡΟΣΩΠΙΚΟΥ ΧΑΡΑΚΤΗΡΑ (Α.Π.Δ.Π.Χ.) 

ΚΑΙ 

Η ΑΡΧΗ ΔΙΑΣΦΑΛΙΣΗΣ ΤΟΥ ΑΠΟΡΡΗΤΟΥ 
ΤΩΝ ΕΠΙΚΟΙΝΩΝΙΩΝ (Α.Δ.Α.Ε.) 

Έχοντας υπόψη: 

1. Τη διάταξη του άρθρου 7 παρ. 2 του ν. 3917/2011 «Δι¬ 
ατήρηση δεδομένων που παράγονται ή υποβάλλονται σε 
επεξεργασία σε συνάρτηση με την παροχή διαθέσιμων 
στο κοινό υπηρεσιών ηλεκτρονικών επικοινωνιών ή δημόσι¬ 
ων δικτύων επικοινωνιών, χρήση συστημάτων επιτήρησης 
με τη λήψη ή καταγραφή ήχου ή εικόνας σε δημόσιους 
χώρους και συναφείς διατάξεις», ΦΕΚ Α' 22, όπως ισχύει, 

2. Τις απαντήσεις των ενδιαφερομένων φορέων, όπως 
διατυπώθηκαν στο πλαίσιο της σχετικής δημόσιας δια- 


βούλευσης, η οποία έλαβε χώρα κατά το διάστημα από 
18.10.2013 έως 11.11.2013, 

3. Το Πρακτικό της συνεδρίασης της Ολομέλειας της 
Α.Δ.Α.Ε. της 11.12.2013, 

4. Το Πρακτικό της συνεδρίασης της Ολομέλειας της 
Α.Π.Δ.Π.Χ. της 18.12.2013, 

5. Το γεγονός ότι από τις διατάξεις της παρούσας 
δεν προκαλείται δαπάνη για το τρέχον και τα επόμενα 
οικονομικά έτη εις βάρος του Κρατικού Προϋπολογι¬ 
σμού, αποφασίζουν: 

Την έκδοση της παρούσας Κοινής Πράξης, οι διατάξεις 
της οποίας έχουν ως ακολούθως: 

Αρθρο 1 

Σκοπός - Πεδίο Εφαρμογής 

Με την παρούσα πράξη ορίζονται τα μέτρα για την 
προστασία και ασφάλεια των δεδομένων που οφείλουν 
να λαμβάνουν οι πάροχοι διαθέσιμων κοινό υπηρεσιών 
ηλεκτρονικών επικοινωνιών ή δημόσιου δικτύου επικοι¬ 
νωνιών (εφεξής «πάροχοι») σύμφωνα με τη διάταξη της 
παραγράφου 2 του άρθρου 7 του ν. 3917/2011, όπως ισχύει. 

Αρθρο 2 

Ορισμοί 

Για τους σκοπούς της παρούσας πράξης εφαρμόζο¬ 
νται οι ορισμοί του άρθρου 2 του ν.3917/2011, επιπλέον 
δε νοούνται ως: 

α) «Σύστημα Διατήρησης Δεδομένων (ΣΔΙΔΕ)»: η απο- 
τελούμενη από υλικό και λογισμικό εξοπλισμό υποδομή 
του παρόχου που χρησιμοποιείται για τη διατήρηση των 
δεδομένων του άρθρου 5 του ν.3917/2011. 

β) «Τόπος εγκατάστασης ΣΔΙΔΕ»: ο χώρος στον οποίο 
είναι εγκατεστημένο το σύστημα ΣΔΙΔΕ ή μέρος αυτού. 

γ) «Περιστατικό παραβίασης ασφάλειας»: η παραβίαση 
της ασφάλειας που οδηγεί ή δύναται να οδηγήσει σε 
τυχαία ή παράνομη καταστροφή, απώλεια, αλλοίωση, 
μη εξουσιοδοτημένη διάδοση ή προσπέλαση των δε¬ 
δομένων του άρθρου 5 του ν. 3917/2011. 

δ) «Ομάδα του ΣΔΙΔΕ»: το προσωπικό του παρόχου, 
στο οποίο έχει ανατεθεί η λειτουργία και διαχείριση 
του ΣΔΙΔΕ. 

Αρθρο 3 

Ειδικό σχέδιο πολιτικής ασφάλειας 

1. Το ειδικό σχέδιο πολιτικής ασφάλειας, όπως αυτό 
ορίζεται στην παρ. 2 του άρθρου 7 του ν. 3917/2011, 
αποτελείται από ειδική πολιτική και μέτρα ασφάλειας 
και διασφαλίζει την τήρηση των αρχών ασφάλειας της 
παρ. 1 του ίδιου άρθρου. 

2. Ο πάροχος καταρτίζει το ειδικό σχέδιο πολιτικής 
ασφάλειας και μεριμνά για την εφαρμογή του καθ' όλη 
τη διάρκεια λειτουργίας του ΣΔΙΔΕ. 

3. Το ειδικό σχέδιο πολιτικής ασφάλειας καταρτίζεται, 
εφαρμόζεται, αξιολογείται και αναθεωρείται με βάση 
τουλάχιστον τον προσδιορισμό και την αποτίμηση των 
κινδύνων, το σχεδίασμά και την υλοποίηση των μέτρων 
ασφάλειας και τον έλεγχο εφαρμογής τους. 

Άρθρο 4 

Διαχωρισμός των δεδομένων 

Χωρίς να απαιτείται η υλική υποδομή του ΣΔΙΔΕ 
να είναι φυσικά διαχωρισμένη από τα υπόλοιπα συ¬ 
στήματα του παρόχου, και με την επιφύλαξη του άρ- 

θρου 6 της παρούσας πράξης, ο πάροχος εφαρμόζει 
σε σχέση με όλες τις λειτουργίες του ΣΔΙΔΕ λογικό 
διαχωρισμό επί των δεδομένων του άρθρου 5 του ν. 
3917/2011 ώστε να διασφαλίζεται ότι αυτά χρησιμοποι¬ 
ούνται μόνον για το σκοπό του νόμου αυτού. Λογικός 
διαχωρισμός υπάρχει όταν το λογισμικό, όλων των 
επιπέδων, που χρησιμοποιείται για πρόσβαση στα 
δεδομένα του ΣΔΙΔΕ είναι διακριτό και λογικά απο¬ 
μονωμένο από το λογισμικό που χρησιμοποιείται για 
πρόσβαση σε δεδομένα που τηρούνται για άλλους 
σκοπούς. 

Άρθρο 5 

Μέτρα σε σχέση με το προσωπικό 

5.1. Υπεύθυνος ασφάλειας των δεδομένων του ΣΔΙΔΕ 

1. Ο πάροχος οφείλει να ορίσει εγγράφως υπεύθυ¬ 
νο ασφάλειας των δεδομένων του ΣΔΙΔΕ, στον οποίο 
ανατίθεται η εποπτεία του ειδικού σχεδίου πολιτικής 
ασφάλειας. Προς τούτο ο υπεύθυνος ασφάλειας έχει 
πρόσβαση σε κάθε στοιχείο του ΣΔΙΔΕ που είναι ανα¬ 
γκαίο για την εκτέλεση των καθηκόντων του. Τα στοι¬ 
χεία του υπευθύνου ασφάλειας των δεδομένων του ΣΔΙ- 
ΔΕ γνωστοποιούνται αμελλητί στην Αρχή Προστασίας 
Δεδομένων Προσωπικού Χαρακτήρα (Α.Π.Δ.Π.Χ.) και την 
Αρχή Διασφάλισης του Απορρήτου των Επικοινωνιών 
(Α.Δ.Α.Ε.). 

2. Ο υπεύθυνος ασφάλειας των δεδομένων του ΣΔΙ- 
ΔΕ πρέπει να διαθέτει τα κατάλληλα επαγγελματικά 
προσόντα για την εκτέλεση των καθηκόντων του, ιδίως 
αποδεδειγμένες γνώσεις και εμπειρία σχετικά με την 
ασφάλεια συστημάτων πληροφορικής. 

5.2. Ρόλοι και δικαιώματα πρόσβασης στα δεδομένα 
του ΣΔΙΔΕ 

1. Με την επιφύλαξη του άρθρου 12 της παρούσας πρά¬ 
ξης ο πάροχος διασφαλίζει ότι πρόσβαση στα δεδομένα 
του ΣΔΙΔΕ έχουν αποκλειστικά και μόνον ο υπεύθυνος 
ασφάλειας και τα μέλη της ομάδας του ΣΔΙΔΕ. 

2. Ο αριθμός των μελών της ομάδας του ΣΔΙΔΕ είναι ο 
ελάχιστος απαιτούμενος, προκειμένου να εξασφαλίζεται 
η ορθή και απρόσκοπτη λειτουργία του ΣΔΙΔΕ. 

3. Ο πάροχος προβλέπει τους εξής διακριτούς ρόλους 
για τα μέλη της ομάδας ΣΔΙΔΕ: 

(α) «Διαχειριστής ΣΔΙΔΕ»: πρόσωπο, αρμόδιο για τη 
διαμόρφωση, συντήρηση και υποστήριξη του ΣΔΙΔΕ και 
την υλοποίηση των μέτρων ασφάλειας αυτού. 

(β) «Χειριστής ΣΔΙΔΕ»: πρόσωπο, αρμόδιο για τη χρήση 
των δεδομένων του. ΣΔΙΔΕ σύμφωνα με τις διατάξεις 
του ν. 3917/2011. 

(γ) «Διαχειριστής αρχείων καταγραφής ΣΔΙΔΕ»: πρό¬ 
σωπο, αρμόδιο για τη διαμόρφωση, συντήρηση και υπο¬ 
στήριξη του εξυπηρετητή ηλεκτρονικής καταγραφής 
συμβάντων και των μέτρων ασφάλειας αυτού. Ο ρόλος 
του διαχειριστή αρχείων καταγραφής ΣΔΙΔΕ είναι ασυμ¬ 
βίβαστος με άλλους ρόλους. 

4. Τα μέλη της ομάδας του ΣΔΙΔΕ έχουν πρόσβα¬ 
ση μόνον στα υποσυστήματα και δεδομένα που είναι 
απαραίτητα για την εκτέλεση ενεργειών σύμφωνα με 
το ρόλο τους. 

5.3. Καθήκον εχεμύθειας και κατάρτιση του προσω¬ 
πικού 

1. Ο πάροχος διασφαλίζει ότι ο υπεύθυνος ασφάλειας 
των δεδομένων του ΣΔΙΔΕ και τα μέλη της ομάδας 
του ΣΔΙΔΕ: 


(α) συνδέονται με σχέση εργασίας με τον πάροχο, 
(β) ασκούν τα καθήκοντά τους βάσει έγγραφης ανά¬ 
θεσης, 

(γ) τηρούν ως εμπιστευτική κάθε πληροφορία σχετικά 
με τη λειτουργία του ΣΔΙΔΕ, καθώς και οποιαδήποτε 
πληροφορία ή στοιχείο υποπίπτει στην αντίληψη τους 
ή την κατοχή τους, ως αποτέλεσμα του ρόλου τους, 
(δ) είναι κατάλληλα και επαρκώς εκπαιδευμένοι σε 
σχέση με τις απαιτήσεις του ρόλου τους, και γνωρίζουν 
τις διαδικασίες και τα μέτρα ασφάλειας που εφαρμόζει 
ο πάροχος για την τήρηση των δεδομένων, 

(ε) είναι ενημερωμένοι ως προς τις νομικές, τεχνικές 
και άλλες υποχρεώσεις που απορρέουν από το ρόλο 
τους. 

Αρθρο 6 

Μέτρα φυσικής ασφάλειας 

1. Ο πάροχος λαμβάνει τα κατάλληλα μέτρα για την 
αποτροπή μη εξουσιοδοτημένης φυσικής πρόσβασης 
στους τόπους εγκατάστασης του ΣΔΙΔΕ. Ειδικότερα: 

(α). Οι τόποι εγκατάστασης του ΣΔΙΔΕ είναι κατα- 
γεγραμμένοι και περιορίζονται στον ελάχιστο δυνατό 
αριθμό. 

(β) Οι τόποι εγκατάστασης του ΣΔΙΔΕ προστατεύονται 
με σύστημα ελεγχόμενης πρόσβασης, πόρτα ασφαλείας 
και σύστημα άμεσης ανίχνευσης μη εξουσιοδοτημένης 
πρόσβασης (όπως σύστημα ανίχνευσης κίνησης και συ¬ 
ναγερμού). 

(γ) Ο πάροχος τηρεί για τα δύο προηγούμενα έτη τα 
στοιχεία των προσώπων που έχουν δικαίωμα φυσικής 
πρόσβασης στους τόπους εγκατάστασης του ΣΔΙΔΕ, 
καθώς και περιγραφή του είδους του δικαιώματος πρό¬ 
σβασης εκάστου εξ αυτών. 

2. Η πρόσβαση στο υλικό του ΣΔΙΔΕ επιτρέπεται μόνον 
στον υπεύθυνο ασφάλειας και στα αρμόδια μέλη της 
ομάδας ΣΔΙΔΕ. Κατ’ εξαίρεση, επιτρέπεται η πρόσβαση 
σε τρίτα πρόσωπα για την εκτέλεση εργασιών συντή¬ 
ρησης και υποστήριξης σύμφωνα με τα αναφερόμενα 
στο άρθρο 12 της παρούσας πράξης. 

3. Οι τόποι εγκατάστασης του ΣΔΙΔΕ διαθέτουν εν¬ 
σωματωμένα συστήματα κλιματισμού, πυρανίχνευσης, 
πυρασφάλειας, ανιχνευτών υγρασίας και πλημμύρας. 

Αρθρο 7 

Μέτρα λογικής ασφάλειας 

7.1. Αναγνώριση και αυθεντικοποίηση 
1. Ο πάροχος λαμβάνει τα κατάλληλα μέτρα για την 
αναγνώριση και την αυθεντικοποίηση του υπευθύνου 
ασφάλειας των δεδομένων και των μελών της ομάδας 
του ΣΔΙΔΕ, ώστε να αποτρέπεται -η μη εξουσιοδοτημέ¬ 
νη λογική πρόσβαση στα τηρούμενα δεδομένα. 
Ειδικότερα: 

(α) Η πρόσβαση πραγματοποιείται με χρήση αντί¬ 
στοιχου λογαριασμού, ήτοι, ζεύγους ονόματος χρήστη 
και κωδικού πρόσβασης. Οι λογαριασμοί των χρηστών 
δημιουργούνται βάσει συγκεκριμένων κανόνων που 
περιλαμβάνουν τουλάχιστον την πολυπλοκότητα των 
κωδικών πρόσβασης (ελάχιστο μήκος και επιτρεπτούς 
χαρακτήρες), την ιστορικότητα τους και την συχνότητα 
αλλαγής τους. Οι χρήστες φροντίζουν για την ορθή 
χρήση των λογαριασμών που τους έχουν αποδοθεί. Ο 
λογαριασμός κάθε χρήστη προορίζεται για αποκλειστι¬ 
κή χρήση από τον ίδιον. 

(β). Ο πάροχος διατηρεί για τη χρονική περίοδο των 
δύο (2) προηγούμενων ετών, ενημερωμένο αρχείο, στο 
οποίο περιέχονται τουλάχιστον, τα ονόματα χρήστη, η 
ταυτότητα χρηστών και οι σχετικές ημερομηνίες δημι¬ 
ουργίας και κατάργησης των λογαριασμών πρόσβασης 
στο ΣΔΙΔΕ. 

(γ) Ο πάροχος ορίζει το μέγιστο αριθμό ανεπιτυχών 
προσπαθειών λογικής πρόσβασης στο ΣΔΙΔΕ, πέραν 
του οποίου εκκινείται η διαδικασία χειρισμού περιστα¬ 
τικών παραβίασης δεδομένων του ΣΔΙΔΕ, σύμφωνα με 
το άρθρο 13 της παρούσας πράξης. 

2. Η λογική πρόσβαση στο ΣΔΙΔΕ για κάθε λειτουργία, 
ήτοι χρήση, διαχείριση και έλεγχο, πραγματοποιείται 
από προκαθορισμένους και καταγεγραμμένους τερμα¬ 
τικούς σταθμούς. 

7.2. Δικτυακή Πρόσβαση 

1. Η λογική πρόσβαση στο ΣΔΙΔΕ πραγματοποιείται 
αποκλειστικά μέσω έμπιστου δικτύου του παρόχου για 
το οποίο χρησιμοποιείται κρυπτογράφηση με ασφαλές 
μήκος κλειδιού βάσει διεθνώς αποδεκτών προτύπων. 

2. Το μέλος της ομάδας του ΣΔΙΔΕ που αποκτά λογική 
πρόσβαση στο έμπιστο δίκτυο του παρόχου, διακόπτει 
κάθε σύνδεση στο σύστημα ΣΔΙΔΕ προ της απομάκρυν¬ 
σης του από τον χρησιμοποιούμενο τερματικό εξοπλι¬ 
σμό. Οι συνδέσεις στο ΣΔΙΔΕ διακόπτονται αυτόματα 
σε περίπτωση που μείνουν ανενεργός για ορισμένο 
χρονικό διάστημα. 

3. Η λογική πρόσβαση στο ΣΔΙΔΕ πρέπει να πραγματο¬ 
ποιείται μέσω προκαθορισμένου τερματικού εξοπλισμού, 
χωρίς να είναι δυνατή η πρόσβαση στο ΣΔΙΔΕ μέσω άλ¬ 
λων συστημάτων του παρόχου. Επίσης, δεν επιτρέπεται 
η εξαγωγή δεδομένων από το σύστημα ΣΔΙΔΕ (όπως 
με χρήση αποσπώμενων μέσων ή μέσω προγραμμάτων 
ηλεκτρονικού ταχυδρομείου) για σκοπούς διαφορετι¬ 
κούς από αυτούς του Α' Κεφαλαίου του ν. 3917/2011, 
με την επιφύλαξη των οριζόμενων στο άρθρο 9 της 
παρούσας πράξης. 

Άρθρο 8 

Κρυπτογράφηση δεδομένων 

Τα τηρούμενα δεδομένα προστατεύονται με τη χρή¬ 
ση κατάλληλων κρυπτογραφικών μηχανισμών, βάσει 
διεθνώς αποδεκτών προτύπων. Το μήκος του σχετι¬ 
κού κλειδιού κρυπτογράφησης παρέχει προστασία και 
ασφάλεια από επιθέσεις και απειλές. Η διαχείριση των 
κλειδιών κρυπτογράφησης πραγματοποιείται με ασφά¬ 
λεια εντός των εγκαταστάσεων του παρόχου. Κάθε 
κλειδί κρυπτογράφησης χρησιμοποιείται για ορισμένο 
χρονικό διάστημα και τηρείται όσο απαιτείται για τη 
διαχείριση των δεδομένων. 

Άρθρο 9 

Αντίγραφα ασφαλείας 

1. Ο πάροχος διαθέτει συγκεκριμένη πολιτική δημι¬ 
ουργίας αντιγράφων ασφαλείας, η οποία περιλαμβάνει 
το χρόνο δημιουργίας των αντιγράφων, μέτρα για την 
ασφαλή αποθήκευση τους καθώς και μέτρα για τον 
έλεγχο της ορθής εξαγωγής τους (περιοδικός έλεγχος 
ακεραιότητας/αξιοπιστίας των αντιγράφων). Τα αντί¬ 
γραφα ασφαλείας περιέχουν τις μεταβολές στις οποίες 
υπόκεινται τα δεδομένα ή/και αυτούσια τα δεδομένα. 

2. Τα αντίγραφα ασφαλείας αποθηκεύονται σε ασφα¬ 
λή τόπο, σε διαφορετική τοποθεσία από τον τόπο δη¬ 


μιουργίας τους και φέρουν κατάλληλη περιγραφή, η 
οποία, ενδεικτικά, περιλαμβάνει την ημερομηνία λήψης 
του αντιγράφου, την προέλευση του (εφαρμογή, λει¬ 
τουργικό σύστημα, δεδομένα δικτύου κλπ), το είδος 
(διαφορικό, αυξητικό ή πλήρες), το χρόνο αναφοράς του 
αντιγράφου (ημερήσιο, εβδομαδιαίο, μηνιαίο, ετήσιο) και 
αρίθμηση των τυχόν επιμέρους τμημάτων. 

Άρθρο 10 

Καταστροφή των δεδομένων 

1. Ο πάροχος καταστρέφει με ασφαλή τρόπο τα τη¬ 
ρούμενα δεδομένα μετά το πέρας του προβλεπόμενου 
χρόνου τήρησης σύμφωνα με το άρθρο 6 του ν.3917/2011. 
Ως ασφαλής τρόπος καταστροφής των δεδομένων θε¬ 
ωρείται κάθε σύνολο αυτοματοποιημένων ή μη διαδι¬ 
κασιών και μέτρων που μετά από την ολοκλήρωση της 
εφαρμογής τους δεν επιτρέπει την αναγνώριση των 
υποκειμένων των δεδομένων. Η καταστροφή των δεδο¬ 
μένων είναι μη αναστρέψιμη, δηλαδή δεν είναι δυνατή 
η ανάκτηση των δεδομένων με τεχνικά ή άλλα μέσα. 

2. Ο πάροχος μεριμνά για το σχεδίασμά, την κατα¬ 
γραφή, την τήρηση και τον περιοδικό έλεγχο της εφαρ¬ 
μογής της διαδικασίας καταστροφής των δεδομένων. 

Άρθρο 11 

Καταγραφή και παρακολούθηση συμβάντων 

1. Ο πάροχος διατηρεί αναλυτικό σχέδιο αρχείων κα¬ 
ταγραφής, το οποίο περιλαμβάνει τουλάχιστον: α) την 
αρχιτεκτονική και τις επιμέρους μεθόδους δημιουργίας, 
συλλογής, αποθήκευσης και διαχείρισης των αρχείων 
καταγραφής, β) πλήρη περιγραφή του περιεχομένου τους 
και γ) τα μέτρα για τη διασφάλιση της ακεραιότητας, της 
εμπιστευτικότητας και της διαθεσιμότητάς τους. 

2. Ο πάροχος εξασφαλίζει ότι, κατ’ ελάχιστο, καταγρά¬ 
φονται τα ακόλουθα συμβάντα για χρονικό διάστημα 
δύο (2) ετών από την πραγματοποίησή τους: 

α) Οι προσπάθειες φυσικής πρόσβασης (επιτυχείς και 
ανεπιτυχείς) στους τόπους εγκατάστασης του ΣΔΙΔΕ. 

β) Οι προσπάθειες λογικής πρόσβασης (επιτυχείς και 
ανεπιτυχείς) στο ΣΔΙΔΕ. 

γ) Οι ενεργείες/εντολές των χρηστών και διαχειριστών 
του ΣΔΙΔΕ. 

δ) Οι μεταβολές στη διαμόρφωση του ΣΔΙΔΕ. 

ε) Τα γεγονότα που αφορούν στην ασφάλεια, και. 
ιδίως όταν σχετίζονται με αλλαγές στην κατάσταση 
και στην λειτουργία του ΣΔΙΔΕ. Ενδεικτικά αναφέρο- 
νται τα ακόλουθα παραδείγματα: αποσύνδεση/διακοπή 
της δικτυακής σύνδεσης του ΣΔΙΔΕ, ανίχνευση σύν¬ 
δεσης συστήματος με δικτυακή διεύθυνση του ΣΔΙΔΕ, 
μη προγραμματισμένη επανεκκίνηση ή βίαιη διακοπή 
λειτουργίας του ΣΔΙΔΕ. 

3. Τα συμβάντα της περίπτωσης α της προηγούμενης 
παραγράφου τηρούνται εγγράφως ή ηλεκτρονικά. Τα 
συμβάντα των περιπτώσεων β έως και ε της προηγού¬ 
μενης παραγράφου τηρούνται ηλεκτρονικά σε ειδικό 
εξυπηρετητή καταγραφής συμβάντων (Ιορ βθΐΎθΐ"), δι¬ 
αφορετικό από τους εξυπηρετητές από τους οποίους 
προέρχονται τα συμβάντα. Ο εξυπηρετητής χρησιμο¬ 
ποιείται από τον πάροχο αποκλειστικά για την τήρηση 
και διαχείριση αρχείων καταγραφής από το ΣΔΙΔΕ ή/ 
και από άλλα συστήματα του παρόχου. 

4. Ο πάροχος εξασφαλίζει ότι οι καταγραφές είναι 
πλήρεις, συνεχείς και προστατεύονται από οποιαδή- 

ποτέ αλλοίωση και μη εξουσιοδοτημένη πρόσβαση. Οι 
εγγραφές για τα συμβάντα της περίπτωσης γ της πα¬ 
ραγράφου 2 του παρόντος άρθρου κρυπτογραφούνται 
σύμφωνα με τα οριζόμενα στο άρθρο 8 της"παρούσας 
πράξης. 

5. Σε περίπτωση αποτυχίας καταγραφής συμβάντων ή 
δυσλειτουργίας του εξυπηρετητή καταγραφής συμβά¬ 
ντων, ενεργοποιείται μηχανισμός άμεσης ειδοποίησης 
του υπευθύνου ασφάλειας των δεδομένων του ΣΔΙΔΕ 
και εφαρμόζονται τα προβλεπόμενα στο άρθρο 13 της 
παρούσας πράξης μέτρα. 

6. Ο πάροχος εφαρμόζει συστήματα παρακολούθησης 
και ενημέρωσης για συμβάντα, τα οποία είναι πιθανόν 
να οδηγήσουν στην εκδήλωση περιστατικού παραβία¬ 
σης ασφάλειας. Ενδεικτικά, και όχι περιοριστικά, ανα- 
φέρονται οι επανειλημμένες ανεπιτυχείς προσπάθειες 
πρόσβασης, οι αλλαγές στη διαμόρφωση του ΣΔΙΔΕ, οι 
αλλαγές στην κατάσταση και τη λειτουργία του ΣΔΙΔΕ, 
όπως η επανεκκίνηση ή η βίαιη διακοπή λειτουργίας 
του ΣΔΙΔΕ. 


Άρθρο 12 

Ανάπτυξη, συντήρηση και υποστήριξη του ΣΔΙΔΕ 

1. Οι εργασίες ανάπτυξης, συντήρησης και υποστή¬ 
ριξης του ΣΔΙΔΕ πραγματοποιούνται από μέλη της 
ομάδας του ΣΔΙΔΕ. Κατ' εξαίρεση οι παραπάνω ερ¬ 
γασίες δύνανται να πραγματοποιούνται και από τρίτα 
πρόσωπα, υπό την επίβλεψη μέλους της ομάδας του 
ΣΔΙΔΕ και ύστερα από ειδική έγγραφη εξουσιοδό¬ 
τηση (άδεια πρόσβασης) του υπευθύνου ασφάλειας 
των δεδομένων του ΣΔΙΔΕ. Στην άδεια πρόσβασης 
καταγράφονται: α) ο σκοπός για τον οποίο παρέχεται 
πρόσβαση, β) το ονοματεπώνυμο και η ιδιότητα του 
προσώπου στο οποίο επιτρέπεται η πρόσβαση, γ) το 
χρονικό διάστημα για το οποίο επιτρέπεται η πρό¬ 
σβαση και δ) το επιβλέπον μέλος της ομάδας ΣΔΙΔΕ. 
Ο υπεύθυνος ασφάλειας τηρεί μητρώο με τα στοιχεία 
των ανωτέρω αδειών, 

2. Ο πάροχος τηρεί αρχείο, στο οποίο καταγράφεται 
ο εξοπλισμός του ΣΔΙΔΕ (υλικό, λογισμικό και τρέχου¬ 
σα έκδοση αυτών), όλες οι εργασίες που λαμβάνουν 
χώρα στον εξοπλισμό αυτό βάσει της παραγράφου 1 
του παρόντος άρθρου, οι αιτίες μεταβολής, τα πρόσωπα 
που τις πραγματοποιούν και οι εξουσιοδοτήσεις της 
παραγράφου 1. Σχετικά με το αρχείο αυτό ισχύουν τα 
προβλεπόμενα στην παράγραφο 2 του άρθρου 11 της 
παρούσας πράξης. 

3. Ο πάροχος οφείλει να ελέγχει την αυθεντικότητα 
και ακεραιότητα του λογισμικού του ΣΔΙΔΕ, συμπεριλαμ¬ 
βανομένων των εκδόσεων αναβάθμισης και διορθώσεων 
του κώδικα. 

4. Κατά τη διαδικασία απεγκατάστασης ή απενεργο- 
ποίησης εξοπλισμού (υλικού ή λογισμικού) του ΣΔΙΔΕ, 
ο πάροχος οφείλει να αποτρέπει τη μη εξουσιοδοτη¬ 
μένη πρόσβαση στα δεδομένα που έχουν εγγράφει 
στον εν λόγω εξοπλισμό και, εφόσον απαιτείται, να 
προβαίνει στην ασφαλή καταστροφή του εξοπλισμού, 
σύμφωνα με τα οριζόμενα στο άρθρο 10 της παρού¬ 
σας πράξης. 

5. Στις περιπτώσεις που πραγματοποιείται ανάπτυξη 
λογισμικού, αυτό γίνεται σε περιβάλλον δοκιμών, το 
οποίο είναι απομονωμένο από το σύστημα ΣΔΙΔΕ. Τόσο 


κατά την ανάπτυξη του λογισμικού όσο και κατά την 
δοκιμή του τα χρησιμοποιούμενα δεδομένα είναι μη 
πραγματικά (άυπιπιγ άαία). 

Άρθρο 13 

Διαχείριση περιστατικών παραβίασης ασφάλειας 

1. Ο πάροχος αναπτύσσει και εφαρμόζει ειδική διαδι¬ 
κασία για τη διαχείριση των περιστατικών παραβίασης 
ασφάλειας. Η διαδικασία ορίζει κατ’ ελάχιστο την κατα¬ 
γραφή των περιστατικών, τα μέτρα για την αντιμετώπι¬ 
ση τους και την επικαιροποίηση ή/και την απαραίτητη 
προσαρμογή της διαδικασίας χειρισμού περιστατικών 
παραβίασης ασφάλειας. 

2. Η διαχείριση των περιστατικών γίνεται από τον 
υπεύθυνο ασφάλειας των δεδομένων του ΣΔΙΔΕ και τα 
μέλη της ομάδας ΣΔΙΔΕ. 

3. Ο πάροχος τηρεί αρχείο με τα περιστατικά παρα¬ 
βίασης ασφάλειας για πέντε έτη από την καταγραφή 
του περιστατικού, εκτός και εάν σε σχέση με το πε¬ 
ριστατικό οι αρμόδιες αρχές διενεργούν έρευνα ή το 
θίγόμενο πρόσωπο έχει αμφισβητήσει τη νομιμότητα 
των ενεργειών του παρόχου. Σε αυτήν την περίπτωση 
τα στοιχεία διαγράφονται μετά την αμετάκλητη επίλυση 
της υπόθεσης. 

Άρθρο 14 

Σχέδιο ανάκαμψης από καταστροφές 

1. Ο πάροχος οφείλει να εκπονήσει σχέδιο ανάκαμψης 
από καταστροφές. Το σχέδιο περιγράφει τις βασικές 
διαδικασίες που ακολουθούνται για την προστασία των 
δεδομένων του ΣΔΙΔΕ σε περιπτώσεις έκτακτων περι¬ 
στατικών. Ειδικότερα, το σχέδιο ορίζει τουλάχιστον τις 
συνθήκες ενεργοποίησης του, τους σχετικούς ρόλους 
και αρμοδιότητες του προσωπικού, καθώς και τους 
τρόπους αντιμετώπισης των περιστατικών. Περιλαμ¬ 
βάνει επίσης τη σχεδίαση δοκιμών και την περιοδική 
εκτέλεση τους. Το σχέδιο πρέπει να αναθεωρείται μετά 
από κάθε σημαντική αλλαγή στο ΣΔΙΔΕ αλλά και σε 
τακτική βάση. 

Άρθρο 15 

Εσωτερικός έλεγχος 

Ο πάροχος προβαίνει σε εσωτερικούς ελέγχους για 
την τήρηση των υποχρεώσεων της παρούσας πράξης. Ο 
εσωτερικός έλεγχος πραγματοποιείται κατ’ ελάχιστον 
κάθε τετράμηνο για τις προσβάσεις στα διατηρούμενα 
δεδομένα και κατά τα λοιπά ετησίως. Τα αποτελέσματα 
του ελέγχου καταγράφονται. 

Άρθρο 16 
Έναρξη ισχύος 

Η ισχύς της παρούσας αρχίζει μετά την πάροδο εξα¬ 
μήνου από τη δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 18 Δεκεμβρίου 2013 


Ο Πρόεδρος της Αρχής 
Προστασίας Δεδομένων 
Προσωπικού Χαρακτήρα 
(Α.Π.Δ.Π.Χ.) 

ΠΕΤΡΟΣ ΧΡΙΣΤΟΦΟΡΟΣ 


Ο Πρόεδρος της Αρχής 
Διασφάλισης του Απορρήτου 
των Επικοινωνιών 
(Α.Δ.Α.Ε.) 

ΑΝΔΡΕΑΣ ΛΑΜΠΡΙΝΟΠΟΥΛΟΣ 

Αριθ. 4697 (4) 

Κατανομή θέσεων μελών ΔΕΠ στην Ανώτατη Σχολή 
Καλών Τεχνών. 

Ο ΠΡΥΤΑΝΗΣ 

ΤΗΣ ΑΝΩΤΑΤΗΣ ΣΧΟΛΗΣ ΚΑΛΩΝ ΤΕΧΝΩΝ 
Έχοντας υπόψη: 

1. τις διατάξεις του Ν. 2083/1992 

2. τις διατάξεις του άρθρου 14 παρ. 5α του Ν. 2817/2000 

3. τις διατάξεις του άρθρου 25 παρ. 4 του Ν. 3549/2007 

4. τις διατάξεις του άρθρου 16 παρ. 3 του Ν. 4009/11 

5. την από 14.11.2013 απόφαση της Συγκλήτου περί 
κατανομής θέσεων ΔΕΠ, αποφασίζουμε: 

Την κατανομή δύο (2) θέσεων μελών Διδακτικού Ερευ¬ 
νητικού Προσωπικού (ΔΕΠ) στο Τμήμα Εικαστικών Τε¬ 
χνών και την κατανομή μίας (1) θέσης μέλους Διδακτικού 
Ερευνητικού Προσωπικού (ΔΕΠ) στο Τμήμα Θεωρίας και 
Ιστορίας της Τέχνης, για την κάλυψη των αναγκών τους. 

Από την παρούσα Πράξη, δεν προκαλείται δαπάνη 
σε βάρος του προϋπολογισμού της Ανωτάτης Σχολής 
Καλών Τ εχνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2013 
Ο Πρύτανης 
ΓΕΩΡΓΙΟΣ ΧΑΡΒΑΛΙΑΣ 
-♦- 

Αριθ. Πράξης 89/20.12.2013 (5) 

Τροποποίηση της Πράξης ΣΝΠ 87/28.2.2013 σχετικά με- 
συμπληρωματικά προσωρινά μέτρα όσον αφορά τις 
πράξεις κύριας αναχρηματοδότησης του Ευρωσυ- 
στήματος και την καταλληλότητα των ασφαλειών. 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 
Αφού έλαβε υπόψη: 

α) τα Άρθρα 2, 35α, και 55 του Καταστατικού της 
Τράπεζας της Ελλάδος, ως κυρωθέν ισχύει, 
β) την Πράξη ΣΝΠ 87/28.2.2013 «Αντικατάσταση της Πρά¬ 
ξης ΣΝΠ 82/27.8.2012 σχετικά με συμπληρωματικά προσω¬ 
ρινά μέτρα όσον αφορά τις πράξεις κύριας αναχρηματο¬ 
δότησης του Ευρωσυστήματος και την καταλληλότητα 
των ασφαλειών» (ΦΕΚ Β' 482/1.3.2013), όπως τροποποιήθη¬ 
κε με την Πράξη ΣΝΠ 88/26.4.2013 (ΦΕΚ Β'1069/29.4.2013), 
γ) την Πράξη ΣΝΠ 54/27.2.2004 «Μέσα και διαδικασίες 
εφαρμογής της νομισματικής πολιτικής από την Τράπε¬ 
ζα της Ελλάδος» (ΦΕΚ Α' 65/2.3.2004), όπως ισχύει, [προ¬ 
ηγούμενες σχετικές: 85/21.12.2012 (ΦΕΚ Β' 3588/31.12.2012), 
81/13.12.2011 (ΦΕΚ Β' 2835/15.12.2011), 78/22.12.2010 (ΦΕΚ 
Β' 1991/23.12.2010), 75/1.11.2010 (ΦΕΚ Β' 1716/2.11.2010), 
74/22.3.2010 (ΦΕΚ Β' 366/31.3.2010), 73/18.12.2009 (ΦΕΚ 
Β' 2593/31.12.2009), 70/24.6.2009 (ΦΕΚ Β' 1354/8.7.2009), 
69/27.1.2009 (ΦΕΚ Β' 141/30.1.2009) 68/27.11.2008 (ΦΕΚ 
Β' 2439/1.12.2008), 67/15.5.2008 (ΦΕΚ Β' 960/23.5.2008), 
64/13.11.2007 (ΦΕΚ Β' 2259/27.11.2007), 61/6.12.2006 (ΦΕΚ 
Β' 1902/29.12.2006), 60/11.4.2006 ΦΕΚ Α' 81/13.4.2006), 
57/24.5.2005 (ΦΕΚ Α' 125/27.5.2005)], 
δ) την Κατευθυντήρια Γραμμή ΕΚΤ/2011/14 της Ευρωπαϊκής 
Κεντρικής Τράπεζας, σχετικά με τα μέσα και τις διαδικασίες 
νομισματικής πολιτικής του Ευρωσυστήματος, όπως ισχύει, 
ε) την Κατευθυντήρια Γραμμή ΕΚΤ/2013/4 της Ευ¬ 
ρωπαϊκής Κεντρικής Τράπεζας, σχετικά με συμπλη¬ 
ρωματικά προσωρινά μέτρα όσον αφορά τις πράξεις 
κύριας αναχρηματοδότησης του Ευρωσυστήματος και 


την καταλληλότητα των ασφαλειών και σχετικά με την 
τροποποίηση της Κατευθυντήριας Γραμμής ΕΚΤ/2007/9. 

στ) την ανάγκη συμπλήρωσης των όρων αποδοχής 
πρόσθετων δανειακών απαιτήσεων σύμφωνα με σχετι¬ 
κές αποφάσεις του Ευρωσυστήματος, 
ζ) το Καταστατικό του Ευρωπαϊκού Συστήματος Κε¬ 
ντρικών Τ ραπεζών και της Ευρωπαϊκής Κεντρικής Τ ρά¬ 
πεζας, αποφασίζει: 

Την αντικατάσταση του άρθρου 3 της Πράξης Συμ¬ 
βουλίου Νομισματικής Πολιτικής (ΠΣΝΠ) υπ'αριθμ. 
87/28.2.2013, ως ισχύει, ως εξής: 

«Άρθρο 3 

Αποδοχή πρόσθετων δανειακών απαιτήσεων 

1. Η Τράπεζα της Ελλάδος δύναται να δέχεται ως 
ασφάλεια για πράξεις νομισματικής πολιτικής του Ευ¬ 
ρωσυστήματος δανειακές απαιτήσεις που δεν πληρούν 
τα κριτήρια καταλληλότητας του Ευρωσυστήματος. 

2. Κατά παρέκκλιση των προβλεπομένων στο Παράρτημα 
I της Κατευθυντήριας Γραμμής ΕΚΤ/2011/14 και της ΠΣΝΠ 
54/27.2.2004, όπως εκάστοτε ισχύουν, οι ως άνω δανειακές 
απαιτήσεις γίνονται δεκτές μόνο εφόσον διέπονται από το 
ελληνικό δίκαιο. Περαιτέρω, οι δανειακές απαιτήσεις του 
παρόντος άρθρου εξακολουθούν να γίνονται δεκτές εφόσον 
πληρούν το ελάχιστο όριο πιστοληπτικής διαβάθμισης του 
Ευρωσυστήματος, κατά την έννοια της ως άνω Κατευθυ¬ 
ντήριας Γ ραμμής, ήτοι εφόσον εμπίπτουν τουλάχιστον στην 
Βαθμίδα 3 της εναρμονισμένης κλίμακας πιστοληπτικής αξι¬ 
ολόγησης του Ευρωσυστήματος. Δανειακές απαιτήσεις που 
δεν εξυπηρετούνται εξακολουθούν να μην γίνονται δεκτές. 
Στις δανειακές απαιτήσεις του παρόντος άρθρου εξακολου¬ 
θούν να εφαρμόζονται οι κατωτέρω περικοπές αποτίμησης: 


Εναπομένουσα 
Διάρκεια (έτη) 

003 1 και 2 
(Βαθμίδες 1 και 2) 

0033 

(Βαθμίδα 3) 

ΡΩ: 0,1% 

ΡΩ: 0,4% 

0-1 

15.0% 

27,5% 

1-3 

22.5% 

44,0% 

3-5 

29,0% 

56,0% 

5-7 

34,0% 

61,0% 

7-10 

39,5% 

65,5% 

>10 

49,5% 

74,5% 


Διευκρινίζεται ότι στις δανειακές απαιτήσεις κυμαινό¬ 
μενου επιτοκίου του παρόντος άρθρου εξακολουθούν 
να εφαρμόζονται οι περικοπές αποτίμησης που ισχύουν 
για τις δανειακές απαιτήσεις σταθερού επιτοκίου του 
παρόντος άρθρου, αντίστοιχης πιστοληπτικής διαβάθ- 
μισης και εναπομένουσας διάρκειας. 

3. Η Τράπεζα της Ελλάδος εξακολουθεί να εφαρμόζει 
ως προς τις δανειακές απαιτήσεις του παρόντος άρ¬ 
θρου τα προβλεπόμενα στην Ενότητα 6.3.5 της Κατευ¬ 
θυντήριας Γραμμής ΕΚΤ/2011/14. όπως εκάστοτε ισχύει, 
σχετικά με την παρακολούθηση των επιδόσεων των συ¬ 
στημάτων αξιολόγησης της πιστοληπτικής ικανότητας. 

4. Τα κριτήρια καταλληλότητας και τα μέτρα ελέγχου 
κινδύνων που αφορούν τις δανειακές απαιτήσεις του πα¬ 
ρόντος άρθρου υπόκεινται σε προηγούμενη έγκριση από το 
Διοικητικό Συμβούλιο της Ευρωπαϊκής Κεντρικής Τράπεζας. 

5. Σε εξαιρετικές περιπτώσεις η Τράπεζα της Ελλάδος 
δύναται, κατόπιν προηγούμενης έγκρισης από το Διοικητικό 
Συμβούλιο της Ευρωπαϊκής Κεντρικής Τ ράπεζας, να δέχε¬ 
ται δανειακές απαιτήσεις α) κατ' εφαρμογή των κριτηρίων 
καταλληλότητας και των μέτρων ελέγχου κινδύνων που θε- 

σπίζει άλλη Εθνική Κεντρική Τράπεζα του Ευρωσυστήματος, 
ή β) που διέπονται από το δίκαιο άλλου κράτους μέλους.» 

Κατά τα λοιπά, οι διατάξεις της ΠΣΝΠ 87/28.2.2013, ως 
ισχύει, παραμένουν αμετάβλητες. 

Οι διατάξεις της παρούσας Πράξης τίθενται σε ισχύ 
την 1η Ιανουάριου 2014. 

Από τις διατάξεις της παρούσας Πράξης δεν προκα- 
λείται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΓΕΩΡΓΙΟΣ ΠΡΟΒΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Α) Στην υπ’ αρ. Δ3Β 5010739 Ε=/22.03.2013 Απόφα¬ 


ση Υπουργού Οικονομικών που δημοσιεύτηκε στο ΦΕΚ 
862/Β/10.04.2013 στη σελίδα 14023 στο στίχο 11 του εδα¬ 
φίου 4 της παραγράφου 3 και στο στίχο 8 της παρα¬ 
γράφου 4 διορθώνεται: 
το εσφαλμένο: «στον συνοδό» 
στο ορθό: «στον προϊστάμενο του τελωνείου στο 
οποίο υπηρετεί ο συνοδός». 

Β) Στην υπ’ αρ. 2/102652/15.11.2013 Απόφαση Υπουρ¬ 
γού Οικονομικών που δημοσιεύτηκε στο ΦΕΚ 
3067/Β/03.12.2013 στη σελίδα 44092 στο στίχο 6 του 
εδαφίου 2 της παραγράφου 2 και στο στίχο 8 της πα¬ 
ραγράφου 3 διορθώνεται: 
το εσφαλμένο: «στον συνοδό» 
στο ορθό: «στον προϊστάμενο του τελωνείου στο 
οποίο υπηρετεί ο συνοδός». 

(Από το Υπουργείο Οικονομικών) 

